Ludovicus, Dei gratia Francorum rex, notum facimus universis tam presentibus quam futuris, quod nos pro salute et remedio animę nostrę et salutę animarum bonę memorię regis Ludovici, genitoris nostri, et carissimę matris nostrę Blanchę, illustris Francorum reginę, nec non et pro animabus aliorum antecessorum nostrorum, dedimus in perpetuam et puram elemosinam dilectis nostris abbati et conventui Cistercii ad sustentationem capituli generalis CXX libras Pruviniensium annui redditus, percipiendas singulis annis in octabis Ascensionis Domini, in preposituram nostram Senonensem. Unde precipimus et mandamus ut prepositus noster Senonensis, qui pro tempore fuerit, dictas CXX libras sine difficultate persolvat termino prenominato, et quod pro quolibet die, quo in defectu solutionis fuerit, eisdem V solidos pro pena reddere teneatur. Quod ut perpetuę stabilitatis robur obtineat, presentem cartam sigilli nostri munimine fecimus roborari. Actum apud Vietellum anno Domini M°CC°XL°IIII° mense septembri.